Datum: 24. 5. 2023

**PROJEKTNA NALOGA**

**Geodetska odmera zemljišč na območju javne železniške infrastrukture**

1.0 Splošno

Za gradnjo, obnovo in vzdrževanje javne železniške infrastrukture je pristojno Ministrstvo za infrastrukturo oziroma Direkcija RS za infrastrukturo.

# V skladu z določili Zakona o železniškem prometu (Uradni list RS, št. 99/15, [30/18](http://www.uradni-list.si/1/objava.jsp?sop=2018-01-1354), 82/21, 2 in 18/23; ZZelP) so javna železniška infrastruktura objekti in naprave, potrebni za nemoteno odvijanje javnega železniškega prometa ter pripradajoča zemljišča, ki funkcionalno služijo njihovi namenski rabi. Javna železniška infrastruktura je grajeno javno dobro v lasti države in se uporabljajo na način in pod pogoji, določenimi z ZZeIP in na njegovi podlagi izdanimi predpisi.

Sestavni deli javne železniške infrastrukture po Zakonu o varnosti v železniškem prometu (Uradni list RS, št. 30/18 in 54/21; ZVZelP-1) so med drugim zemljišča, na katerih je zgrajena javna železniška infrastruktura in zemljišča, ki so namenjena njeni funkionalni rabi. Glede na nevedeno je torej nujno, da so vsa zemljišča, ki predstavljajo javno železniško infrastrukturo, ustrezno evidentirana v katastru nepremičnin.

Predmet razpisne dokumentacije je geodetska odmera na vseh zemljiščih, ki že izpolnujejo pogoje 9. in 10. člena ZVZelP-1 in na zemljiščih, ki so še predmet investicij v teku in niso geodetsko odmerjena in evidentirana v katastru nepremičnin.

2.0 Predmet naročila

Ministrstvo za infrastrukturo, Direkcija Republike Slovenije za infrastrukturo, razpisuje izvedbo inženirskega dela katastrskih postopkov zaradi izvedbe dokončne odmere za že izvedene projekte na javni železniški infrastrukturi in prenosa lege gradbene parcele za projekte pred gradnjo za potrebe pridobitve zemljišč za izvedbo projektov na javni železniški infrastrukturi.

Katastrski postopki se bodo izvajali na javni železniški infrastrukturi na območju Republike Slovenije.

Trenutno znane lokacije projektov na javni železniški infrastrukturi, kjer je potrebna izvedba inženirskega dela katastrskih postopkov, so:

* PHO Zalog (Ljubljana)
* nadgradnja glavne železniške proge št. 20 Ljubljana – Jesenice (odseka Kranj – Lesce Bled in Lesce Bled – Jesenice)
* nadgradnja glavne železniške proge št. 50 Ljubljana-Sežana – d.m. (odseki Ljubljana – Brezovica, Brezovica – Preserje, Preserje – Borovnica)
* železniška postaja Grosuplje
* železniška postaja Ljubljana
* železniška postaja Domžale
* železniška postaja Krško
* podvoz Ljubljanska cesta v Mariboru
* podvoz Vnanje Gorice
* podvoz Ledina (Maribor)
* podhod Pavlovci
* nivojski prehod Lukavci 2
* nivojski prehod Frankovci
* ureditev zemljišč na območju plazu v Besnici
* skalni usek Preserje

3.0 Obseg pogodbenih del

Javno naročilo obsega izvedbo geodetskih storitev ureditve meje in parcelacije v naslednjem obsegu:

|  |  |
| --- | --- |
| ureditev meje | 15 km |
| parcelacija ene parcele | 160 kom |
| ureditev meje ene parcele | 50 kom |

Pri čemer zajema enota naslednje:

* za enoto urejanja meje se šteje 1 km meje območja javne železniške infrastrukture,
* za enoto parcelacije ene parcele se šteje vsaka naročena parcelacija ene parcele,
* za enoto ureditve meje ene parcele se šteje posamezna ureditev meje, ki je potrebna za izvedbo parcelacije oziroma posamezna ureditev meje, ki je potrebna zaradi neposredne bližine sosednje meje.

Izvajalec mora pri izvedbi razpisanih storitev upoštevati veljavno zakonodajo s področja katastra nepremičnin

Izvajalec geodetskih del mora izvesti inženirski del katastrskega postopka, ki je sestavljen iz objave katastrskega postopka, izvedbe postopka za izdelavo elaborata in izdelave elaborata.

Meja se označi s predpisanimi trajnimi mejnimi znamenji in rumeno obarvanimi koli.

Izvajalec geodetskih del je naročniku dolžan posredovati:

* elaborat vložene zahteve za vpis podatkov v informacijski sistem kataster v pdf obliki
* datoteke standardnih izmenjevalnih formatov katastra nepremičnin (xml)

Zaradi razpršenosti projektov po celotnem območju javne železniške infrastrukture in različne stopnje obdelanosti posameznih projektov bo naročilo izvedeno po delih oziroma po posameznih projektih.

4.0 Rok izvedbe pogodbenih del

Izvajalec se obvezuje izvesti pogodbena dela in izdelati dokumentacijo za posamezno naročilo v roku, ki ga bo za posamezno naročilo določil naročnik in ne bo krajši od 3 mesecev in ne daljši od 9 mesecev.

Pogodba se sklepa za predvideno obdobje 36 mesecev od sklenitve pogodbe.